Lav et referat af nedenstående tekst:

Tekst:
Englebørn, julepyntede hestevogne og masser af julelys. For mange mennesker er Skagen lig med lyse sommeraftener, fisk på havnen, hygge og kølig vin. Men magien holder helt ind i de mørke måneder - og den bliver særlig tydelig 1. december, når første låge i Den Levende Julekalender - den største af sin slags i Danmark - traditionen tro bliver åbnet. Bag hver af de 24 låger gemmer der sig julearrangementer for hele familien. Det er Skagen Turistbureau, der står bag eventet i samarbejde med det lokale erhvervsliv. Og interessen for Den Levende Julekalender har spredt sig til Norge og Sverige også. - Vi er utroligt glade for, at Skagen igen i år danner rammen om Den Levende Julekalender. Det er et helt enestående event, som kun kan opleves her. Og dette kombineret med mange andre unikke julearrangementer, spændende shopping-muligheder og fantastiske madoplevelser gør, at vi har meget at tilbyde vores julegæster her i toppen af Danmark. Så vi glæder os til at byde endnu flere glade gæster velkomne i år, siger turistchef René Zeeberg, Turisthus Nord. Også på borgmesterkontoret i Frederikshavn Kommune er man begejstret for julekalenderen. - Frederikshavn Kommune har mange attraktioner, der kan nydes hele året. Og når man så kan kombinere fx en juleshopping tur eller et kig på Den Levende Julekalender med et besøg i vores fantastiske natur og en travetur, der giver appetit til julehyggen på en af de mange caféer og restauranter, så rammer vi rigtig mange menneskers ønsker til en december-udflugt, siger Birgit S. Hansen, borgmester, Frederikshavn Kommune. Man kan læse mere om Den Levende Julekalender på www.juliskagen.dk.

Referat:
Julen bliver i den grad levende i Skagen, når den første låge i julekalenderen bliver åbnet 1. december.